Studenții geofizicieni de la UB au primit titlul de „cel mai bun chapter studențesc al Societății Geofizicienilor de Explorare din SUA” în anul 2021
De curând, studenții Facultății de Geologie și Geofizică a Universității din București au reușit să obțină o distincție internațională remarcabilă, în cadrul unui eveniment de profil organizat în format hibrid în Denver, Colorado, Statele Unite ale Americii, desfășurat sub egida Societății Geofizicienilor de Explorare din SUA (Society of Exploration Geophysicists – SEG).

După opt ani de clasare neîntreruptă între cele mai bune zece chaptere din lume (nivel de vârf –
summit level), Chapterul Studentes al Universității din București – Bucharest Student Chpater (SEG BSC), coordonat de prof. dr. univ. ing. Victor Mocanu, cadru didactic la FGG, a fost premiat cu titlul de cel mai bun chapter studențesc din lume în anul 2021.
Această performanță reprezintă o realizare notabilă a studenților geofizicieni din cadrul România în general, și ai UB în special, o dovadă a nivelului școlii românești de geofizică recunoscută în întreaga lume. 
SEG reunește 20.000 de membri
Studenți geofizicieni sunt organizați în cca. 300 chaptere studențești la nivel global. SEG, cea mai importantă asociație profesională în domeniu, înființată în anul 1930 în Houston, Texas, Statele Unite ale Americii, are drept obiectiv promovarea profesionalismului și a eticii, precum și și a învățământului superior în domeniul geofizicii de explorarea în particular și al geofizicii în general. 
SEG are circa 20.000 membri, dintre care cca. 12.000 studenți din 114 țări ale lumii, printre care și pe cei ai Facultății de Geologie și Geofizică a Universității din București.

Cei mai mulți membri SEG sunt implicați în explorarea pentru petrol și gaze. Pe lângă aceștia, în componența SEG există și numerori membri care activează în aplicarea metodelor geofizice în explorarea pentru resurse minerale, protecția mediului, probleme inginerești, arheologie și alte domenii științifice. 
SEG organizează întruniri profesionale, conferințe, workshopuri, expoziții dedicate comunității geofizice din întreaga lume de peste 80 ani. Întrunirea Anuală și Expoziția Internațională a SEG are loc pe continentul nord-American, în marile centre ale industriei petroliere ca Houston, New Orleans, Dallas, San Antonio, fiind cele mai mari evenimente din acest domeniu din lume. Prezentări științifice de vârf, tehnologii revoluționare, promovarea de servicii geofizice de explorare sunt integrate într-o acțiune nepereche a acestui domeniu la nivel global, cu peste 8.000 participanți.
Singurul Departament de Geofizică din România și singurul program de licență și masterat în domeniul geofizicii este la Facultatea de Geologie și Geofizică (FGG) a UB.
